**Ո Ր Ո Շ ՈՒ Մ**

ԿԱՏԱՐՈՂԱԿԱՆ ՎԱՐՈՒՅԹԸ ԿԱՍԵՑՆԵԼՈՒ ՄԱՍԻՆ

 31.07.2015թ. ք.Երևան

ՀՀ ԱՆ ԴԱՀԿ ծառայության Երևան քաղաքի Աջափնյակ և Դավթաշեն բաժնի հարկադիր կատարող՝ արդարադատության ավագ լեյտենանտ Զ.Սարգսյանս, ուսումնասիրելով 14.02.2015թ. վերսկսված թիվ 01/06-870/15 կատարողական վարույթի նյութերը.

Պ Ա Ր Զ Ե Ց Ի

 ՀՀ Երևան քաղաքի Աջափնյակ և Դավթաշեն վարչական շրջանների ընդհանուր իրավասության դատարանի կողմից 22.10.2013թ. տրված թիվ ԵԱԴԴ/1285/02/13 կատարողական թերթի համաձայն պետք է կիրառել հայցի ապահովման և հայցագնի՝ 5.676.05.ԱՄՆ դոլարին համարժեք ՀՀ դրամի չափով արգելանք դնել պարտապան Գարեգին Ավագյանին սեփականության իրավունքով պատկանող գույքի կամ դրամական միջոցների վրա:

 16.12.2013թ. պարտապանը ԴԱՀԿ ծառայության դեպոզիտ հաշվեհամարին է փոխանցել 488.000 ՀՀ դրամ:

 Կատարողական գործողությունների ընթացքում պարտապանին պատկանող գույք և դրամական միջոցներ չեն հայտնաբերվել:

Ավարտվել են հայցի ապահովման վերաբերյալ կատարողական թերթի պահանջների կատարմանն ուղղված կատարողական գործողությունները:

 09.02.2015թ. պահանջատերը ԴԱՀԿ ծառայություն է ներկայացրել թիվ ԵԱԴԴ/1285/02/13 կատարողական թերթը համաձայն, որի պետք է Գարեգին Ավագյանից հօգուտ «ՎՏԲ-Հայաստան բանկ» ՓԲԸ-ի բռնագանձել 5.306.49 ԱՄՆ դոլարին համարժեք ՀՀ դրամ:

 Գարեգին Ավագյանից հօգուտ «ՎՏԲ-Հայաստան բանկ»ՓԲԸ-ի բռնագանձել 43.328.21 ՀՀ դրամ որպես հայցվորի կողմից նախապես վճարված պետական տուրքի գումար:

Ինչպես նաև բռնագանձման ենթակա գումարի 5 տոկոսը, որպես կատարողական գործողությունների կատարման ծախս։

 Կատարողական գործողությունների ընթացքում անհնար է եղել պարզել պարտապան Գարեգին Ավագյանի գտնվելու վայրը:

 17.07.2015թ. պարտապան Գարեգին Ավագյանը ներկայացել է ԴԱՀԿ ծառայություն:

Կատարողական վարույթով բռնագանձման վերաբերյալ վճռի հարկադիր կատարման ընթացքում պարտապան Դավիթ Մադաթյանի գույքի վրա բռնագանձում տարածելու պարագայում պարզվել է, որ այդ գույքը օրենքով սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար:

Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 8-րդ կետով.

Ո Ր Ո Շ Ե Ց Ի

Կասեցնել՝ 14.02.2015թ. վերսկսված թիվ 01/06-870/15 կատարողական վարույթը 60-օրյա ժամկետով.

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել www.azdarar.am ինտերնետային կայքում.

Որոշման պատճեն ուղարկել կողմերին։

Որոշումը կարող է բողոքարկվել ՀՀ վարչական դատարան կամ վերադասության կարգով՝ որոշումը ստանալու օրվանից 10 օրվա ընթացքում։

Հարկադիր կատարող ` Զ. ՍԱՐԳՍՅԱՆ